QAKP "Gjon Nikollë Kazazi"

parapamje|331x331px|Logo e shkollës
**Qendra për Arsim dhe Këshillim Profesional “Gjon Nikollë Kazazi"** është shkollë e mesme jopublike e arsimit profesional në Gjakovë.

## Historiku i shkollës 
Nismëtarët e idesë së themelimit një shkollë e re për Aftësim Profesional në Gjakovë ishin Dioqeza e Prizrenit (Kosovë), Dioqeza e Bazelit (Zvicër) dhe Caritasi Zviceran. Donatorët kryesorë janë Dioqeza e Bazelit, Vargu Solidarizues Zviceran, Agjensioni Zviceran për Zhvillim dhe Bashkëpunim (SDC), *Qeveria e Lihtenshtajnit,* qyteti zviceran *Bulles,* Caritasi Zviceran, si dhe kontributi i jashtëzakonshëm i komunës së Gjakovës për sigurimin e hapësirës publike në një kohë të pakufizuar. Në emër të donatorëve të lartpërmendur, Caritasi Zviceran koordinon implementimin e projektit dhe është në bashkëpunim të ngushtë me partnerët kryesorë nga Kosova: Dioqezën e Prizrenit, Kuvendin Komunal të Gjakovës, Ministrinë e Arsimit, Shkencës dhe Teknologjisë, Agjensioni Zviceran për Zhvillim dhe Bashkëpunim (SDC) dhe Swisscontact. Karitasi Zviceran është angazhuar të sigurojë edhe donatorë të tjerë për ta mbështetur këtë projekt. Caritasi Zviceran gjithashtu ka implementuar projektin e ndërtimit të shkollës në emër të donatorëve. Në vitin 2007 një vlerësim i jashtëm i projektit të shkollës ndikoi që nëpërmjet statusit gjysmë autonom të shkollës nuk mund të arrihej kualiteti i kërkuar, masa e qëndrueshme dhe zhvillimi siç synohej nga projektuesit kryesorë dhe nga donatorët ndërkombëtarë.

Karitasi Zviceran, Dioqeza e Prizrenit dhe ajo e Bazelit si donatorë kryesorë vendosën të themelonin një Qendër për Arsim dhe Këshillim Profesional. Kështu që, Qendra për Arsim dhe Këshillim Profesional “Gjon Nikollë Kazazi” Gjakovë u themelua në vitin 2009 nga tre anëtarë: Dioqeza e Prizrenit, Karitasi Zviceran dhe organizata biznesore e grave “SHERRA” Gjakovë. Shoqata mori në Qershor një licencë të përkohshme për të filluar punën në shkollë jopublike në vitin e ri shkollor 2009–2010, vit shkollor që është realizuar sipas licencës. Caritasi Zviceran dhe Dioqeza e Prizrenit mbetën të angazhuar për t’u garantuar të gjithë nxënësve të mëparshëm të regjistruar në shkollën publike një përfundim të rregullt të edukimit të tyre. Për këtë u propozua që të nënshkruhej një marrëveshje nga Komuna e Gjakovës, MASHT, Dioqeza e Prizrenit dhe Caritasi Zviceran. Kjo marrëveshje duhej të siguronte operim të koordinuar ndërmjet shkollës publike dhe jopublike gjatë fazës së tranzicionit deri në fund të vitit shkollor 2011–2012. Ndërkohë, shkolla jopublike filloi punën e saj me 1 tetor 2009. Drejtorët e shkollës jopublike dhe publike siguruan një koordinim dhe komunikim të mirë ndërmjet dy shkollave në të njëjtin objekt. Financimi për tri vite me shpenzime operative, investime kapitale si dhe fondi i bursave për nxënës si raste sociale bëhej nga donatori zviceran – Dioqeza e Bazelit, implementues Caritasi Zviceran. Kjo është sa i përket historisë së shkollës sonë.Viteve më parë shkolla jonë ka qenë publiko-private,ndërsa sot është plotësisht private me gjithsej 4 drejtime:

* *Gjimnazi natyror*
* *Mjekësia*
* *Informatika*
* *Ekonomia*

## Infrastruktura 
Objekti i shkollës është në gjendje të mirë. Infrastruktura dhe mjetet e shkollës janë sipas standardeve bashkëkohore për zhvillim normal të procesit mësimor. Hapësira e objektit shkollor është 2114.24 m2 dhe hapësira e oborrit të shkollës 3012 m2. Hapësira për rreth shkollës është e gjelbëruar që së bashku me mjedisin e brendshëm të shkollës ofrojnë kushte të mira për një proces cilësor të mësimdhënies dhe mësimnxënies. Klasat janë të pajisura shumë mirë me inventar dhe projektorë për zhvillimin e procesit mësimor. Gjithashtu edhe kabinetet janë të pajisura me projektorë dhe kompjuter në përputhje me numrin e nxënësve.  Kabinetet e Elektroteknikës dhe Mjekësisë posedojnë mjete të nevojshme për demonstrim praktik të mësimit teorik. Në mungesë të rrymës, gjeneratori mbulon të gjitha nevojat e shkollës. Në vazhdim është paraqitur infrastruktura dhe kapacitetet e objektit.

## Arritjet mësimore 
QAKP "Gjon Nikollë Kazazi" në Gjakovë është shkollë e mesme profesionale që ofron drejtime të ndryshme profesionale si ekonomi (administrim biznesi, banka, kontabilitet), informatikë, elektroteknikë etj. Mësim teorik dhe praktik të kombinuar për përgatitje më të mirë profesionale. Kabinete dhe laboratore të pajisura për zhvillimin e aftësive praktike. Bashkëpunim me biznese lokale për realizimin e punës praktike. Diplomë të njohur zyrtarisht, që mundëson punësim ose vazhdim studimesh në universitet. Aktivitete dhe projekte shkollore, gara dhe trajnime profesionale. Puna praktike zhvillohet si në shkollë (nëpër kabinete/laboratore), ashtu edhe në biznese, në varësi të drejtimit që zgjedh nxënësi.

## Arritjet 
QAKP “Gjon Nikollë Kazazi” kujdeset që aftësimi praktik i nxënësve të ndodhë në shkollë, biznese dhe shtëpi të shëndetit. Meqë shkolla kishte mbështetje këshilluese, profesionale dhe financiare nga donacione të shtetit të Zvicrës, me kalimin e statusit të shkollës nga publike, në shkollë jopublike, ky sektor parashihej të ishte pika më e dobët e projektit (bazuar në përvojat e mëparshme për periudhën 2009–2013). Tani konstatohet se rrugëtimi i përbashkët me biznese ka marrë drejtimin e duhur duke evidentuar rezultatet e punës praktike të nxënësve në biznese dhe shndërruar në sukses. Rezultatet janë të bazuara me nënshkrimin e 85 marrëveshjeve bashkëpunimi me ndërmarrje, biznese kryesisht në komunën e Gjakovës dhe më gjerë në komuna të tjera të Kosovës.

## Referime